REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/445-15

5. novembar 2015. godine

B e o g r a d

**Z A P I S N I K**

**52. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 3. NOVEMBRA 2015. GODINE**

Sednica je počela u 12,00 časova.

 Sednici je predsedavao Petar Petrović, predsednik Odbora.

 Sednici su prisustvovali članovi Odbora: Velinka Tošić, Tanja Tomašević Damnjanović, Dragan Paunović, Balint Pastor, Biljana Ilić Stošić, Meho Omerović, Biljana Savović, Neđo Jovanović i Živan Đurišić.

 Sednici su prisustvovali: Suzana Spasojević (zamenik Miletić Mihajlovića).

 Sednici nisu prisustvovali: Aleksandar Martinović, Mirjana Andrić, Olgica Batić, Vladimir Đukanović, Balša Božović i Jovan Marković, članovi Odbora, niti njihovi zamenici.

 Na predlog predsednika Odbora, većinom glasova utvrđen je sledeći

D n e v n i r e d :

1. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2612/15 od 15. oktobra 2015. godine);
2. Razmatranje Predloga odluke o izboru predsednika sudova, koji je podneo Visoki savet sudstva (broj 119-2613/15 od 15. oktobra 2015. godine);
3. Utvrđivanje Predloga odluke o izboru člana Visokog saveta sudstva;
4. Utvrđivanje Predloga odluke o izboru člana Državnog veća tužilaca;
5. Razno.

Pre prelaska na rad po tačkama utvrđenog dnevnog reda, članovi Odbora su većinom glasova **usvojili** Zapisnik sa 50. sednice Odbora za pravosuđe, državnu upravu i lokalnu samoupravu, održane 9. oktobra 2015. godine i Zapisnik sa 51. sednice Odbora za pravosuđe, državnu upravu i lokalnu samoupravu, održane 20. oktobra 2015. godine.

**PRVA TAČKA -** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-2612/15 od 15. oktobra 2015. godine)**.**

 **Petar Petrović** je obavestio članove Odbora da je Visoki savet sudstva, kao ovlašćeni predlagač, podneo Predlog odluke o izboru sudija koji se prvi put biraju na sudijsku funkciju, u skladu sa članom 50. stav 4. Zakona o sudijama.

 Predsedavajući je otvorio raspravu u vezi sa ovom tačkom dnevnog reda, pa kako se niko od članova Odbora nije javio za reč, stavio je navedeni predlog odluke na glasanje.

 Članovi Odbora za pravosuđe, državnu upravu i lokalnu samoupravu su **većinom glasova** odlučili da predlože Narodnoj skupštini da prihvati Predlog odluke o izboru sudija koji se prvi put biraju na sudijsku funkciju.

 Za izvestioca Odbora na sednici Narodne skupštine određen je Petar Petrović, predsednik Odbora.

**DRUGA TAČKA** - Razmatranje Predloga odluke o izboru predsednika sudova, koji je podneo Visoki savet sudstva (broj 119-2613/15 od 15. oktobra 2015. godine).

 **Petar Petrović** je obavestio članove Odbora da je Visoki savet sudstva, kao ovlašćeni predlagač, podneo Predlog odluke o izboru predsednika sudova, u skladu sa članom 71. Zakona o sudijama.

Predsedavajući je otvorio raspravu u vezi sa ovom tačkom dnevnog reda, pa kako se niko od članova Odbora nije javio za reč, stavio je navedeni predlog odluke na glasanje.

 Članovi Odbora za pravosuđe, državnu upravu i lokalnu samoupravu su **većinom glasova** odlučili da predlože Narodnoj skupštini da prihvati Predlog odluke o izboru predsednika sudova.

 Za izvestioca Odbora na sednici Narodne skupštine određen je Petar Petrović, predsednik Odbora.

**TREĆA TAČKA -** Utvrđivanje Predloga odluke o izboru člana Visokog saveta sudstva.

**Petar Petrović** je obavestio članove Odbora da je dekan najstarijeg pravnog fakulteta u Republici Srbiji dostavio predlog kandidata za člana Visokog saveta sudstva iz reda profesora pravnog fakulteta u skladu sa odlukom zajedničke sednice dekana pravnih fakulteta u Republici Srbiji, kao ovlašćenog predlagača, na osnovu člana 37. stav 2. Zakona o Visokom savetu sudstva.

 Odbor za pravosuđe, državnu upravu i lokalnu samoupravu je razmotrio predlog zajedničke sednice dekana pravnih fakulteta u Republici Srbiji za izbor dr Milana Škulića, redovnog profesora Pravnog fakulteta Univerziteta u Beogradu za člana Visokog saveta sudstva.

Članovi Odbora za pravosuđe, državnu upravu i lokalnu samoupravu su **većinom glasova** utvrdili Predlog odluke o izboru člana Visokog saveta sudstva i zaključili da Predlog ove odluke upute Narodnoj skupštini sa predlogom da se razmatra po hitnom postupku, u skladu sa članom 168. stav 3. Poslovnika Narodne skupštine, na Četvrtoj sednici Drugog redovnog zasedanja Narodne skupštine Republike Srbije u 2015. godini, koja je u toku.

Za izvestioca Odbora na sednici Narodne skupštine određen je Petar Petrović, predsednik Odbora.

**ČETVRTA TAČKA -** Utvrđivanje Predloga odluke o izboru člana Državnog veća tužilaca.

**Petar Petrović** je obavestio članove Odbora da je dekan najstarijeg pravnog fakulteta u Republici Srbiji dostavio predlog kandidata za člana Državnog veća tužilaca iz reda profesora pravnog fakulteta u skladu sa odlukom zajedničke sednice dekana pravnih fakulteta u Republici Srbiji, kao ovlašćenog predlagača, na osnovu člana 37. stav 2. Zakona o Državnom veću tužilaca.

Odbor za pravosuđe, državnu upravu i lokalnu samoupravu je razmotrio predlog zajedničke sednice dekana pravnih fakulteta u Republici Srbiji za izbor dr Zorana Stojanovića, redovnog profesora Pravnog fakulteta Univerziteta u Beogradu, za člana Državnog veća tužilaca.

Članovi Odbora za pravosuđe, državnu upravu i lokalnu samoupravu su **većinom glasova** utvrdili Predlog odluke o izboru člana Državnog veća tužilaca i zaključili da Predlog ove odluke upute Narodnoj skupštini sa predlogom da se razmatra po hitnom postupku, u skladu sa članom 168. stav 3. Poslovnika Narodne skupštine, na Četvrtoj sednici Drugog redovnog zasedanja Narodne skupštine Republike Srbije u 2015. godini, koja je u toku.

Za izvestioca Odbora na sednici Narodne skupštine određen je Petar Petrović, predsednik Odbora.

**PETA TAČKA –** Razno.

Rasprava u vezi sa ovom tačkom dnevnog reda nije otvarana.

 Sednica je završena u 12,15 časova.

SEKRETAR ODBORA PREDSEDNIK ODBORA

 Sanja Pecelj Petar Petrović